Det er dejligt at gå en tur i naturen og spændende at indsamle de svampe, der kan spises. Men det er ikke nemt at kende dem fra hinanden. Der er dog nogle, man hurtigt får lært, og som er ”sikre” spisesvampe – altså ikke giftige. Det er dem, der er medtaget i denne bog. De nemme svampe som f.eks. Kantarel, Spiselig Rørhat, Østershat og Mark-champignon er til at få lært, mens det vil være sikrere at få lidt hjælp og vejledning fra en svampekyndig til andre svampe. I 2. udgave er nogle navne opdateret og nye oplysninger om indholdsstoffer er medtaget.